
Nr.de înregistrare...................data.................
A N U N Ț
Institutul Naţional de Cercetare-Dezvoltare în Construcţii, Urbanism şi ezvoltare Teritorială Durabilă „URBAN-INCERC”, cu sediul în Bucureşti, şos. Pantelimon, nr. 266, sector 2, cod poştal 021652,  înregistrat la Registrul Comertului Bucureşti sub nr.J40/3660/07.04.2010, CIF RO26752660, atribut fiscal RO, organizează examen de promovare pentru obținerea gradului profesional de cercetător științific CSII – 1 post, la Sucursala INCERC București, din cadrul INCD URBAN-INCERC, domeniul Inginerie Civilă și Management.
Examenul se va desfășura în conformitate cu:


Legea nr.183/2024 privind statutul personalului de cercetare, dezvoltare și inovare.

Hotărârea Guvernului nr.1569/2024 pentru aprobarea Normelor metodologice privind organizarea examenului de promovare pentru obținerea gradului profesional de către personalul de cercetare, dezvoltare și inovare din organizațiile de cercetare.

Ordinul ministrului educației naționale și cercetării științifice nr.6129/2016 privind aprobarea standardelor minimale necesare și obligatorii pentru conferirea titlurilor didactice din învățământul superior, a gradelor profesionale de cercetare-dezvoltare, a calității de conducător de doctorat și a atestatului de abilitare.

Anexele nr.1–35 la Ordinul ministrului educației naționale și cercetării științifice nr.6129/2016 privind aprobarea standardelor minimale necesare și obligatorii pentru conferirea titlurilor didactice din învățământul superior, a gradelor profesionale de cercetare-dezvoltare, a calității de conducător de doctorat și a atestatului de abilitare.

Ordonanța Guvernului nr.57/2002 privind cercetarea științifică și dezvoltarea tehnologică, aprobată cu modificări și completări prin Legea nr.324/2003, cu modificările și completările ulterioare.

Legea nr.53/2003 – Codul muncii, republicată, cu modificările și completările ulterioare.

Ordinul ministrului educației și cercetării nr.3191/2025 pentru aprobarea Metodologiei de verificare și evaluare a dosarelor ce conțin documentele aferente concursului pentru ocuparea postului, respectiv examenului pentru acordarea gradului profesional de cercetător științific gradul II și gradul I.
Examenul se va desfășura la sediul INCD URBAN-INCERC.

(1) Cerințe minimale
Cerințele minimale sunt:

a.
să deţină titlul de doctor conform art.9 alin.(1) din Legea  nr.183/2024 şi să îndeplinească condiţiile prevăzute la art.13 alin.(10) şi (11) din Legea  nr.183/2024.

b.
să îndeplinească baremurile minimale specifice, corespunzătoare gradului profesional de CS II, stabilite în Anexa nr.1 la REGULAMENT PRIVIND ORGANIZAREA ȘI DESFĂȘURAREA EXAMENULUI DE PROMOVARE PENTRU OBȚINEREA GRADELOR PROFESIONALE SUPERIOARE DE CERCETĂTORI SENIORI, DEŢINÂND TITLUL DE DOCTOR: CERCETĂTOR PRINCIPAL (R4): CERCETĂTOR ȘTIINȚIFIC GRADUL I - CS I ȘI CERCETĂTOR CONSACRAT (R3): CERCETĂTOR ȘTIINȚIFIC GRADUL II - CS II PENTRU PERSONALUL CDI DIN CADRUL INCD URBAN-INCERC, denumit în continuare Regulament.
(2) Dosar de examen

În vederea înscrierii la examenul de promovare, candidatul depune un dosar care cuprinde următoarele documente (conform Anexa nr. 2 la Regulament):

a.cererea de înscriere la examen semnată şi datată de candidat (conform Anexa nr.3a la Regulament), la care se anexează o declaraţie pe propria răspundere privind veridicitatea informaţiilor prezentate în dosar (conform Anexa nr.3b la Regulament);

b.lista publicaţiilor, lucrărilor, articolelor/studiilor, brevetelor de invenţie selectate de candidat în funcţie de relevanţa pentru activităţile de cercetare ştiinţifică proprii. Lista va fi structurată astfel:
- lista a cel mult 10 publicaţii ştiinţifice, cele mai relevante, precum: cărţi de autor, articole/studii/ capitole, volume editate, lucrări;

- propunerea de dezvoltare a carierei ştiinţifice din punctul de vedere al activităţilor de cercetare ştiinţifică, formată din maximum 5 pagini;

- lista brevetelor de invenţie şi a altor titluri de proprietate industrială;

- lista cărţilor de autor şi a volumelor editate;

- lista articolelor/studiilor in extenso, publicate în reviste din fluxul ştiinţific internaţional principal;

- lista altor lucrări şi contribuţii ştiinţifice.
Lucrările candidatului care sunt disponibile online trebuie indicate printr-un link web funcțional în lista prevăzută la pct.b. 

Lista lucrărilor candidatului care nu sunt disponibile în format electronic se depune ca document separat la dosar, cu dovezi anexate.

c. fişa de verificare a îndeplinirii standardelor minimale conform Ordinului nr. 6129/2016 (comisia de specialitate din Anexa 1 la Regulament, corespunzătoare domeniului Inginerie Civilă și Management) și a standardelor proprii ale INCD URBAN-INCERC, în conformitate cu prevederile art. 13 alin. (10) şi (11) din Legea  nr. 183/2024, completată și semnată de către candidat. Pentru fiecare criteriu se va realiza un tabel comparativ din care să rezulte îndeplinirea baremului minimal;

d. copia diplomei de doctorat;

e. copia actului de identitate;

f. copia certificatului de căsătorie, după caz;

g. declaraţia pe propria răspundere în care se menţionează că, în ultimii 3 ani anteriori înscrierii la examenul de promovare, candidatul nu a fost sancţionat pentru săvârşirea unei abateri grave de la buna conduită în activitatea CDI prevăzută la art.52 alin. (8) din Legea nr.183/2024 (Anexa nr. 4 la Regulament);

h. curriculum vitae semnat de către candidat, care trebuie să includă:
- studiile efectuate și diplomele obținute;

- experiența profesională și locurile de muncă relevante ocupate anterior;

- proiectele de CDI pe care le-a condus în calitate de director de proiect și granturile obținute, dacă este cazul, indicându-se pentru fiecare sursa de finanțare, bugetul proiectului și principalele publicații științifice sau brevetele de invenție rezultate; 

- premii sau alte elemente de recunoaștere a contribuției științifice;

- descrierea narativă a celor mai importante 3 realizări de la ultima promovare – maximum 3 pagini.

i. certificatul medical care să ateste starea de sănătate corespunzătoare, eliberat de către medicul de familie al candidatului sau de către unităţile sanitare abilitate cu cel mult 3 luni anterior derulării examenului;

j.
certificatul de cazier judiciar;

k.
declaraţia de consimţământ pentru prelucrarea datelor cu caracter personal semnată (Anexa nr.5 la Regulament).
(3) Dosarul de examen se depune în format electronic, la adresa de e-mail: resurseumane@incd.ro, sau în format fizic, la Compartimentul Management Resurse Umane, care, după înregistrare îl va înainta secretarului comisiei, în situația în care secretarul comisiei este o persoană din afara compartimentului.

(4) Secretarul comisiei de examen înregistrează dosarul de examen, comunică numărul de înregistrare candidatului și, după ce verifică dacă dosarul este complet, îl transmite membrilor comisiei de examen.

(5) Secretarul comisiei de examen verifică dacă dosarul de examen este complet în ziua primirii și înregistrării acestuia. În situația în care dosarul de examen este incomplet, secretarul comisiei de examen solicită candidatului clarificări, iar acesta poate completa dosarul până la data expirării perioadei de depunere a dosarelor de examen.

(6) Dosarul de examen se primește la Compartimentul Management Resurse Umane sau la adresa de e-mail: resurseumane@incd.ro până la data de 25.08.2026, ora 16.00.
(7) Examenul de promovare pentru obţinerea gradului profesional de CS II constă în analiza dosarului de  examen, verificarea îndeplinirii condiţiilor prevăzute de lege, urmate de acordarea punctajului pe baza unei grile în concordanță cu standardele adaptate specificului activităţii locului de muncă a candidatului, în acord cu pragurile stabilite prin standardele minimale şi prin standardele proprii ale INCD URBAN-INCERC, după caz, potrivit prevederilor Legii nr.183/2024, art.13 alin.(1), (3), (10).

(8) Examenul se va desfășura în data de 26.08.2026, ora 10.00.
(9) Rezultatul examenului este comunicat candidatului, în termen de 2 zile lucrătoare de la finalizarea acestuia (în data de 28.08.2026), prin intermediul Compartimentului Management Resurse Umane.
(10) Candidatul poate formula contestaţie în termen de 2 zile lucrătoare de la comunicarea rezultatului de către comisia de examen. Contestaţia se formulează şi se transmite la aceeaşi adresă de e-mail la care s-a transmis dosarul de examen, cu confirmare de primire şi comunicarea numărului de înregistrare a acesteia. Contestaţia se înaintează comisiei de soluţionare a contestaţiilor de către secretarul comisiei. Comisia de soluţionare a contestaţiilor analizează aspectele din contestaţia depusă, pe care o soluţionează în termen de 2 zile lucrătoare de la înregistrarea acesteia.
(11) Rezultatul final este comunicat candidatului, în data de 04.09.2026, în termen de 2 zile lucrătoare de la finalizarea acestuia, prin intermediul Compartimentului Management Resurse Umane.

Informații suplimentare se pot obține la tel.021/627.27.40, precum și la adresa de e-mail: 
resurseumane@incd.ro.
